जयपुर। जयपुर-दिल्ली हाईवे पर कोटपूतली के पास शुक्रवार तड़के वाहनों को आगे निकलने की ऐसी होड़ मची कि एक के बाद एक 6 वाहन एक-दूसरे से भिड़ते चले गए। वाहनों के आगे के हिस्से एक-दूसरे में घुस गए। गनीमत रही कि हादसे में कोई हताहत नहीं हुआ, लेकिन दो लोग घायल हो गए। उन्हें अस्पताल ले जाया गया।
असल में ये वाहन जयपुर से दिल्ली की ओर जा रहे थे। इसी दौरान एक-दो वाहनों की गति कुछ कम थी। इस बीच ट्रोला और एक डंपर में आगे निकलने की होड़ मची थी। जैसे ही वाहनों की इस होड़ में ओवरटेक किया गया, चालक संतुलन नहीं बना पाए और दोनों वाहन एक-दूसरे से जा भिड़े। वाहनों की गति के कारण आगे-पीछे चल रहे अन्य वाहन भी एक-एक कर भिड़ते गए।
दो किलोमीटर जाम को खुलवाने में लगे डेढ़ घंटे
हादसे के चलते नेशनल हाईवे पर जाम लग गया। यह जाम करीब दो घंटे तक रहा। जाम के दौरान पुलिस भी मौके पर पहुंची। इसी दौरान पुलिस ने क्रेन बुलवाकर दुर्घटनाग्रस्त वाहनों को एक तरफ कराया। इसमें करीब 2 घंटे लग गए। रास्ता साफ होने पर रूट पर ट्रैफिक सुचारू हुआ। हादसा कोटपूतली के पास बीडीएम अस्पताल के सामने हुआ। इसमें गनीमत यह रही कि किसी की जान नहीं गई।
फोटो अनिल कौशिक, कोटपूतली
hin_Deva hin_Deva hin_Deva hin_Deva mar_Deva